text: Fótbóltur er eitt vakurt spæl, og serliga gerst tað spennandi tá ið leikast skal um, hvør skal í finaluna í eini steypakapping. Og tað var júst hetta fólk vóru savnaði um tann 29. mai klokkan 19.00. Í dýrdarveðrinum høvdu nógv fólk leita sær inn til Gøtu at síggja Víking og NSÍ dystast í fyrru 1⁄2 finaluni. Og lat tað vera sagt beinanvegin, hetta skuldi gerast ein ógvuliga góður og spennandi dystur, við nógvum málum.
text: #000001
text: Í byrjanini av dystinum tóktust NSÍ eitt sindur fjálturstungnir av, hvussu stóran týdning hesin dysturin hevði. Víkingur legði út sum óðir úlvar, og tá ið 3 minuttir vóru leiktir mundi enda galið. Bólturin verður spældur frá vinstru síðu og inn til ein púra blankan Filip Djordjevic sum tó skjeyt við síðunar av. Víkingur legði stórt trýst á NSÍ í byrjanini av dystinum, men spakuliga arbeiddu NSÍ seg meira og meira inn í dystin. Tá ið 22 minuttir vóru leiktir, fekk NSÍ ein stóran møguleika. Hornaspark var úti í høgru síðu, men bólturin varð skallaður vekk í fyrstu atløgu. Bólturin verður spældur útaftur til Árna sum legði hann væl innfyri og við aftaru stong kemur Pól Jóhannus móti bóltinum, men fær ikki ordiligt skot á, og samstundis fekk málverjin ein lítlan snudd.
text: #000003
text: Tá ið 32 minuttir vóru leiktir, leggur Víkingur seg á odda 1-0. Bólturin verður trillaður aftur til Hans Jørgen Djurhuus, sum úr langari frástøðu smekkar bóltin í netið. Kristian royndi at toyggja seg, men var ov stuttur. Beint eftir at Víkingur hevði lagt seg á odda 1-0 sóu ”teir gulu” eitt sindur ótryggir út, og mundi tað endað við at tað var 2-0 tveir minuttir aftaná. NSÍ missa bóltin í uppspælinum í verjuni, har Finnur strýkur avstað og skjýtir uttanfyri brotsteigin, men til alla lukku fór bólturin framvið málinum.
text: #000004
text: Tað tóktist sum at ungu menninir hjá NSÍ vaknaðu eftir hetta, og í 37 minutti fekk Klæmint ein risamøguleika til at javna. Eftir gott spæl sleppur Andy framvið vinstra bakki hjá Víkingi, og leggur bóltin innfyri. Málmaðurin hálvbjargar og dettur bólturin beint fyri føturnar á Klæmint sum lá niðri. Hann tekur bóltin til sín í 5 metrinum, trekkir framvið málmanninum, men trýstur av nøkrum verjuleikarum smekkar hann til og rakar á stongina. Hann skuldi tó koma at gera tað gott aftur, 2 minuttir seinni. Tá ið 39 minuttir eru leiktir, fáa NSÍ fríspark úti í vinstra borið nokkso frammaliga vøllinum. Bólturin verður lagdur væl innfyri, og hægstur millum bæði vinir og fíggindar, høvdar Klæmint bóltin í netið, og støðan var 1-1. Eftir hetta tóktust ”Teir gulu” vera farligari enn Víkingarnir, og um vit høvdu hepni við okkum kundi NSÍ havt fingið eitt mál aftrat áðrenn hálvleik. Tó var hálvleiksstøðan 1-1.
text: #000005
text: Hvat venjarin hevur sagt í hálvleikinum er trupult at meta um, men tá ið komið var inn til seinna hálvleik, hildu NSÍ fram har sum teir sleptu. Teir sóu út til at vera tendraðir og tá ið 49 minuttir vóru leiktir, mundi Andy lagt NSÍ á odda 2-1. Klæmint sleppur rættiliga leysur, og trekkir hann forbí málmannin sum tó ikki gevst við at renna eftir honum. Klæmint fekk ikki skot á, tí vinkulin var rættiliga spískur og víkingaverjan var komin aftur at verja málið. Klæmint ger av at leggja bóltin til Andy, sum trekkir inn í vøllin frá høgru og smekkar til, men ein Víkinga leikari kastar seg niður at verja fyri og síðani spurdist ikki meira burturúr tí støðuni. Tá ið 51 minuttir vóru farnir, gav trýsti hjá NSÍ endiliga mál. NSÍ fáa horna úr vinstru síðu, og leggur Jann Martin hann væl innfyri til Pól Jóhannus sum høvdar bóltin í netið, til støðuna 2-1. Eftir hetta fánaði dysturin eitt sindur og tað var ein góð løta, har ikki tað stóra hendi. Eftir 69 minuttir gera NSÍ sína fyrstu útskifting, har Magnus Olsen kom inn fyri Sjúrður Jacobsen.
text: #000006
text: Ein mátti ganga útfrá at Víkingur fór at koma við einum mótspæli, serliga tá ið teir høvdu heimavøll tann fyrra dystin. Og hetta mótspæl kom eisini. Tá ið 71 minuttir vóru leiktir fáa Víkingur fríspark úti í vinstra borið einar 20 metrar inni á okkara hálvu. Bólturin verður lagdur væl innfyri, og hægstur var Hanus Jacobsen sum høvdaði bóltin í netið til 2-2. Nú ráddi um ikki at missa alt á gólvið frá tí góða innsatsinum man hevði gjørt gjøgnum dystin, men fótbóltur er sera trupul at rokna út. 2 minuttir eftir at Hanus hevði javnað, leggur Kaj Leo í Bartalsstovu Víking á odda 3-2. NSÍ verjan fær ikki rudda bóltin vekk, og endin er at Kaj Leo gerst púra fríur og leggur bóltin uppundir nettakið hjá einum verjuleysum Kristian. Tá ið 80 minuttir vóru farnir av dystinum, verður Debes skiftur inn fyri Árna.
text: #000007
text: Eftir hetta tók Víkingur meira yvir og vísti tað seg at vera trupult at fáa bóltin av teimum. Tá ið 90 minuttir vóru leiktir sleppur høgri vongur hjá Víkingi forbí Einar og leggur hann væl innfyri, men Jonhard kastar seg niður og koyrir bóltin út til horna. Tá ið 93 minuttir vóru leiktir, varð dysturin floytaður av, og eftir stóðu Víkingur sum vinnarar við úrslitinum 3-2.
text: #000008
text: Um takast skal samanum dystin, so hava NSÍ eitt gott útgangsstøðið til seinnu hálvfinaluna. Hóast slaka byrjan, stríddu okkara menn seg væl inn í dystin, og vóru vit hepnari í fleiri støðum, so høvdu vit fingið eitt mál aftrat. Men soleiðis skuldi ikki vera, so nú er bara at bróta upp um ermar og seta seg upp til seinnu hálvfinaluna sum verður leikt í Runavík, tann 07.08.2013. Hóast tað er leingi at bíða, so hava vit eitt gott útgangsstøðið í og við at vit hava skorað 2 útivallamál.
text: #000009
text: Oddfríður Gregersen hevur skrivað undir sín fyrsta sáttmála við NSÍ. Oddfríður er ein ungur evnaríkur leikari, sum vit eru fegin um at eiga í felagnum. Oddfríður hevur skrivað undir ein 2 ára sáttmála. Vit ynskja Oddfríður tillukku við sínum fyrsta sáttmála í NSÍ, og ynskja honum bestu eydnu.
text: #000012
text: Atkvøðugreiðslan byrja kl. 15.00 og endar í morgin á miðnátt. [poll id=”95′′]
text: #000015
text: Fyrsti venjingardystur verður leygardagin kl 13.00 á Argjum
text: #000019
text: NSÍ spælir leygardagin kl 13.00 sín fyrsta venjingardyst á Argjum ímóti AB. Hettar er fyrsti dystur í 2018 hjá NSÍ, og áskoðarar eru vælkomnir til Argir at stuðla og forvitnast 🙂 Koyr á NSÍ.
text: #000020
text: Klæmint – dagsins maður móti Víkingi
text: #000022
text: Síðani 2-3 sigurin á Víkingi mikukvøldið hava tit havt høvi at velja dagsins mann í dystinum. Valið fall á Klæmint A. Olsen, ið var sera eyðsýndur og lívligur í dystinum og skoraði fyrsta málið. Klæmint fekk 32% (75 atkv.) av teimum 232 givnu atkvøðunum. Samlaða talið av atkvøðum er høgt, tá havt verður í huga,...
text: #000023
text: Í morgin fara vit at gera Gundadal gulan!
text: #000025
text: Í morgin spælir vodafoneliðið hjá okkum sín týdningarmiklasta dyst higartil í ár. Vit møta HB í Gundadali kl. 15.00. Dysturin verður sjálvandi spældur og avgjørdur á vøllinum. Men tú kanst sum áskoðari vera við til at ávirka dystin til okkara fyrimun. HB nýtir allar snildir til at fáa sær fyrimun uttanfyri vøllin. Tað frættist av...
text: #000026